User:JKRPerlis

JABATAN KERJA RAYA NEGERI PERLIS

SEJARAH PENUBUHAN

Penubuhan Jabatan Kerja Raya (JKR) Negeri Perlis bermula sebelum tahun 1969 dimana pada ketika itu JKR Perlis adalah merupakan sebahagian dari Cawangan JKR Kedah/Perlis yang diketuai oleh Executive Engineer. Pada April 1970, JKR Perlis telah diasingkan dari JKR Kedah yang diketuai oleh seorang Pengarah iaitu Ir. Lim Teik Mei. Kini JKR Perlis terdiri dari 11 Bahagian utama yang menjadi tulang belakang utama penggerak perkhidmatan teras yang ditawarkan oleh JKR Perlis.

Tugas dan peranan JKR Perlis adalah menyediakan infrastruktur dan persekitaran yang lebih baik untuk kehidupan seharian. JKR Perlis juga bertanggungjawab dalam membina jalan sebagai salah satu cara untuk berhubung yang mana ia merupakan pemangkin utama dalam pembangunan sosio ekonomi Negeri Perlis. Selain itu, JKR Perlis juga bertanggungjawab menyediakan air yang bersih dan selamat untuk mewujudkan warga yang bersih dan sihat. Dalam usaha membangunankan Negara, aspek seni bina yang melambangkan warisan dan budaya rakyat Malaysia tidak pernah dilupakan. Justeru itu, beberapa bangunan yang dibina telah diterima sebagai mercu tanda Negeri Perlis.